CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA PER AL DESENVOLUPAMENT DE TREBALLS DE FINAL DE GRAU I TREBALLS DE FINAL DE MÀSTER RELACIONATS AMB L'ANÀLISI I EL PROCÉS DE DADES (BIG DATA SMART DATA, DATA/TEXT MINING¿) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6025)
  + [Valencià](/va/acuerdo/6025)






Selector de idioma

Leer

* [Español](/es/acuerdo/6025)
* [Valencià](/va/acuerdo/6025)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA PER AL DESENVOLUPAMENT DE TREBALLS DE FINAL DE GRAU I TREBALLS DE FINAL DE MÀSTER RELACIONATS AMB L'ANÀLISI I EL PROCÉS DE DADES (BIG DATA SMART DATA, DATA/TEXT MINING¿)[Butlletí Oficial Universitat d'Alacant](/ca/Publicacion)
===========================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA PER AL DESENVOLUPAMENT DE TREBALLS DE FINAL DE GRAU I TREBALLS DE FINAL DE MÀSTER RELACIONATS AMB L'ANÀLISI I EL PROCÉS DE DADES (BIG DATA SMART DATA, DATA/TEXT MINING¿)

Data d'aprovació
:   22/10/2020

Data de publicació
:   22/10/2020

Òrgan competent
:   Vicerector de Qualitat i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6025.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6025)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6025)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA PER AL DESENVOLUPAMENT DE TREBALLS DE FINAL DE GRAU I TREBALLS DE FINAL DE MÀSTER RELACIONATS AMB L'ANÀLISI I EL PROCÉS DE DADES (BIG DATA SMART DATA, DATA/TEXT MINING¿)&url=https://www.boua.ua.es/va/acuerdo/6025)

**Títol:** CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA PER AL DESENVOLUPAMENT DE TREBALLS DE FINAL DE GRAU I TREBALLS DE FINAL DE MÀSTER RELACIONATS AMB L'ANÀLISI I EL PROCÉS DE DADES (BIG DATA SMART DATA, DATA/TEXT MINING¿)

**Secció:** CONVOCATÒRIES I CONCURSOS

**Òrgan:** Vicerector de Qualitat i Innovació Educativa

**Data d'aprovació:** dijous, 22 d'octubre de 2020

CONVOCATÒRIA D’AJUDES DEL VICERECTORAT DE QUALITAT I INNOVACIÓ EDUCATIVA PER AL DESENVOLUPAMENT DE TREBALLS DE FINAL DE GRAU I TREBALLS DE FINAL DE MÀSTER RELACIONATS AMB L’ANÀLISI I EL PROCÉS DE DADES (BIG DATA SMART DATA, DATA/TEXT MINING…)

Des del Vicerectorat de Qualitat i Innovació Educativa, amb la finalitat d’incentivar la investigació novell en matèria d’anàlisi de dades, i en el marc del conveni de col·laboració entre la Universitat d’Alacant i Banc de Santander SA, signat el 9 de març del 2017, convoquen les ajudes següents per a estudiants que facen en el curs 2020-2021 treballs de final de grau o treballs de final de màster relacionats amb l’anàlisi i el procés de grans conjunts de dades (dades massives o big data), anàlisi intel·ligent de dades (smart data), la mineria de dades (data mining) la mineria de textos (text mining) i tècniques anàlogues.

Objectiu de les ajudes

Incentivar el desenvolupament d’estudis d’investigació novell relacionats amb l’anàlisi digital de dades, en sentit ampli, en qualsevol disciplina o titulació de grau o màster de la Universitat d’Alacant.

Públic destinatari

Podrà optar a aquestes ajudes l’alumnat matriculat en el curs 2020-2021 en l’assignatura de Treball de Final de Grau o Treball de Final de Màster de qualsevol títol de grau o màster impartit a la Universitat d’Alacant.

Només s’admetrà una sol·licitud per persona i treball (de final de grau o de final de màster). No serà un impediment que dos treballs o més tinguen el mateix director o directora.

Pel que fa a aquesta convocatòria, la sol·licitud d’una ajuda serà compatible amb qualsevol altra a què opte la persona sol·licitant, o amb la concurrència a qualsevol altra convocatòria, beca o subvenció, tret que s’establisca el contrari en les bases respectives.

Requisits per a optar a les ajudes

1. Estar matriculada o matriculat en una assignatura de Treball de Final de Grau o Treball de Final de Màster en el curs 2020-2021, en qualsevol titulació de grau o màster impartida a la Universitat d’Alacant.

2. El treball de final de grau o final de màster ha de tenir relació amb l’anàlisi i/o procés digital de dades, com dades massives (big data), anàlisi intel·ligent de dades (smart data), anàlisi i mineria de dades (data mining), mineria de textos (text mining) i tècniques anàlogues, en qualsevol disciplina o àmbit del saber.

3. El treball s’ha de desenvolupar durant el curs 2020-2021 i ha de defensar-se en qualsevol de les convocatòries previstes en aquest curs acadèmic.

Criteris per a la concessió de les ajudes

1. Interès social del treball, que valore la repercussió en la societat d’aquest (20%), i especialment l’atenció a les minories i col·lectius desfavorits, persones amb necessitats especials i la inclusió de la perspectiva de gènere (10 % addicional).

2. Aplicabilitat, entesa com la possibilitat real de dur a terme el que proposa l’estudi, tant econòmicament com tècnica (20 %).

3. Impacte, entès com a públic potencial beneficiat de l’aplicació del treball (20 %).

4. Originalitat, entesa com a aportació d’un element nou al coneixement d’una realitat (15%)

5. Expedient acadèmic de l’estudiant (15 %), entès com la nota mitjana obtinguda fins al curs 19/20 per l’estudiant que opte a l’ajuda.

Nombre i quantia de les ajudes

La quantitat total destinada a aquestes ajudes serà d’11.500 euros, consignats en una clau del capítol 4 del Vicerectorat de Qualitat i Innovació Educativa.

S’ofereixen un màxim de deu ajudes, de 1.000 euros cadascuna, per a altres tants treballs de final de grau o final de màster, i una ajuda addicional de 1.500 euros per a la proposta que reba una valoració major segons el parer de la comissió avaluadora, d’entre totes les sol·licituds presentades.

Si, segons el parer de la comissió avaluadora, hi haguera menys de deu propostes mereixedores de l’ajuda, podrà redistribuir-se la quantitat total entre els treballs beneficiaris.

Documentació que cal aportar. Forma i termini de presentació de sol·licituds

Les sol·licituds es faran a través de la pàgina web del Vicerectorat de Qualitat, emplenant el formulari al qual s’accedeix mitjançant l’enllaç:

<https://cvnet.cpd.ua.es/uaCuestionarios/preguntas.aspx?idcuestionario=38904&idioma=ca>

En aquest formulari se sol·liciten dos documents:

- Un aval de la directora o el director del treball, d’acord amb el model que figura en la web del Vicerectorat de Qualitat i Innovació Educativa, i al que s’accedeix a través de la web:

<https://web.ua.es/va/vr-qualinnova/documentos/ayudastfg/avaltfg.pdf>

- Una fitxa informativa acadèmica amb l’expedient acadèmic de la persona sol·licitant, que incloga la nota mitjana. Aquest document és gratuït i es pot obtenir a través d’aquesta ruta en UACloud: EXPEDIENT ACADÈMIC - CONSULTAR - EXPEDIENTS - FITXA INFORMATIVA.

El termini per a la presentació de sol·licituds serà des de l’endemà de la publicació d’aquesta convocatòria en el BOUA i fins al 20 de novembre del 2020, a les 14:00.

Comissió avaluadora

La comissió avaluadora estarà formada per:

- El vicerector de Qualitat i Innovació Educativa, com a president

- El director del Secretariat de Qualitat, com a secretari

- El director de la Càtedra Santander-UA de Transformació Digital

- La directora de l’Institut de Ciències de l’Educació

- Una persona experta en l’àrea d’anàlisi i procés de macrodades (big data)

Resolució i forma de pagament

Acabat el termini de presentació de sol·licituds, la comissió avaluadora analitzarà les propostes i emetrà una resolució provisional de les ajudes. Una vegada finalitzat el termini d’esmena d’incidències, s’emetrà la resolució definitiva.

La publicació de les resolucions provisional i definitiva es farà en la pàgina web del Vicerectorat de Qualitat i Innovació Educativa. Serà notificada, igualment, per correu electrònic a les persones que en resulten beneficiàries.

Es donarà l’ordre de pagament del 50 % de l’ajuda en el moment de la resolució definitiva.

Per a la percepció del 50 % restant, serà necessària la còpia de l’acta de defensa del treball de final de grau o final de màster, i còpia del treball complet. Aquests dos documents, en format digital o en suport físic, hauran de ser remesos al Vicerectorat de Qualitat i Innovació Educativa.

([zz.wmpsdcgxtp@xl.oa](mailto:nn.hmppfodwne@sy.zy)).

El treball definitiu haurà de consistir en el desenvolupament de la proposta presentada i que serà beneficiària de l’ajuda. Qualsevol canvi en el treball que diferisca de la proposta inicial haurà de ser raonat davant de la comissió avaluadora i notificat a aquesta durant els tres primers mesos després de la concessió de l’ajuda. La comissió podrà acceptar aquests canvis o no, i exigir, si escau, la devolució de la part concedida de l’ajuda. Transcorreguts aquests tres primers mesos no s’acceptaran canvis en cap cas.

Si no es defensa aquest treball en les convocatòries establides a aquest efecte en el curs 2020/2021, la persona beneficiària haurà de reintegrar la part de l’ajuda rebuda.

Obligacions de les persones beneficiàries

Obtenir una ajuda en aquesta convocatòria implica:

- Acceptar-ne les bases.

- Fer el treball de final de grau o final de màster d’acord amb la proposta que va ser motiu de l’ajuda.

- Fer i defensar el treball de final de grau o final de màster dins dels terminis establits en el calendari acadèmic en qualsevol de les convocatòries del curs 2020-2021.

- Indicar, en qualsevol publicació que poguera derivar-se del treball, que aquest va ser beneficiari d’una ajuda concedida pel Vicerectorat de Qualitat i Innovació Educativa de la Universitat d’Alacant, dins del conveni de col·laboració entre la Universitat d’Alacant i Banc de Santander SA, signat el 9 de març del 2017, amb referència al BOUA en què va ser publicada la convocatòria.

- Concedir a la Universitat d’Alacant la possibilitat de comunicar el nom de les persones beneficiàries de l’ajuda, a través de la pàgina web del Vicerectorat de Qualitat i Innovació Educativa.

[Carretera Sant Vicent del Raspeig s/n  
03086 Sant Vicent del Raspeig - Alacant  
 Tel. 89 395 1505 - Fax 55 683 7848](https://www.google.es/maps/@15.295281,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12703&trk=tyah&trkInfo=tarId%6T2146714435300%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)